એ જ પ્રમાણે પંજાબ બાજુથી આવતા માલના ભાવમાં પણ વધારો થયો છે અને તેને કારણે છેલ્લા બે મહિનામાં બટાકાના ભાવ ૩૦ ટકા વધી ચૂક્યા છે. એ જ પ્રમાણે ડીઝલના ભાવમાં પણ વધારો થવાના કારણે માલ-ભાડામાં વધારો થવાની અસરે સ્થાનિક માર્કેટયાર્ડમાં ભાવ વધી રહ્યા છે. સ્થાનિક વેપારીઓના જણાવ્યા પ્રમાણે આગામી બેથી ત્રણ મહિનામાં સુધારા તરફી ચાલ અટકે તેવી કોઈ અસર નથી ત્યારે જૂન-જુલાઈમાં બટાટાના ભાવ ૨૩થી ૨૫ની સપાટીએ પહોંચે તેવી શક્યતા છે.